Institucions participants: Centre Superior d'Investigacions Científiques (CSIC, Delegació de Catalunya)
Nom del títol: Màster universitari en Geologia i Geofísica de Reservoris per la Universitat de Barcelona, Universitat Autònoma de Barcelona
L'estudiantat haurà de cursar el 30% del total de crèdits del títol en una (o en més d'una) de les altres universitats participants.
Es comptabilitzarà en aquest percentatge de crèdits qualsevol assignatura del títol que imparteixi una altra universitat (obligatòries, optatives d'especialitat, optatives comunes, pràctiques externes o treball final de màster), tant si es cursen en modalitat presencial com en modalitat a distància.
Activitats que interactuen amb el substrat rocós de la superfície terrestre, com són:
Actualment ningú no dubta que el progrés creixent de la societat humana necessita, cada vegada més, una millor gestió no tan sols dels recursos naturals, sinó també dels residus que es generen.
L'augment de la població mundial i del seu nivell de vida requereix un major consum de recursos, i la transformació posterior d'aquests recursos produeix una quantitat ingent de residus que estan començant a modificar els ecosistemes terrestres.
A falta de solucions que permetin un millor aprofitament dels recursos i un reciclatge complet dels residus, la solució d'aquests reptes passa avui en dia per un millor coneixement de l'escorça terrestre, d'on s'extreuen la major part de recursos naturals (aigua, hidrocarburs, minerals, etc.) i on, per les seves dimensions volumètriques, poden emmagatzemar-se gran quantitat de residus (CO 2, residus urbans i industrials, etc.).
Consegüentment, és evident que moltes de les decisions que la societat haurà de prendre en un futur pròxim requeriran un coneixement ampli del subsòl.
En aquest context, el mercat laboral actual i potencial per a les persones titulades en aquest màster és molt ampli i té bones perspectives de futur.
D'una banda, les companyies petrolieres estan incorporant en aquests moments un bon nombre de persones titulades amb aquest perfil, atès que han de fer front a una demanda de producció creixent i han de renovar acceleradament els seus quadres tècnics.
De l'altra, les companyies energètiques vinculades a la producció elèctrica amb centrals tèrmiques alimentades per carbó han de solucionar, en un termini relativament breu, els problemes d'emmagatzematge de CO 2, per la qual cosa hauran de recórrer a empreses o serveis de recerca propis, que han d'integrar personal tècnic capacitat per analitzar i comprendre de manera integral la geologia del subsòl.
A més, les futures necessitats d'emmagatzematge de recursos fluids (per exemple, aigua o residus líquids) en el subsòl, o d'extracció, constitueixen una altra via d'actuació que no deixa de créixer i que també necessita persones titulades formades amb els coneixements i les tècniques que constitueixen el cos docent d'aquest màster.
Finalment, s'ha incrementat el nombre d'empreses privades i entitats públiques que tenen com a objectiu primordial caracteritzar, explotar i gestionar els reservoris sedimentaris.
Aquestes empreses i entitats requereixen professionals capacitats que cobreixin les seves necessitats.
Facultat de Ciències de la Terra